Larunda
Larunda (arba Lara) – nimfa romėnų mitologijoje, Almono duktė. Larunda pranešusi Junonai apie ryšius tarp Jupiterio ir Juturnos, dėl to jos vardas siejamas su λαλεῖν. Už tai Jupiteris Larundą nubaudęs, atimdamas iš jos liežuvį, be to, Merkurijus turėjęs Larundą nugabenti į požemio pasaulį, tačiau pakeliui ją įsimylėjęs. Paskui Larunda pagimdžiusi du larus. Hartung, remdamasis Laktancijumi, tvirtino, kad Larunda esanti tapati Mutai ir Tacitai.